Finding Neverland

Finding Neverland er en britisk-amerikansk dramafilm fra 2004 med Johnny Depp og Kate Winslet i hovedrollene. Depp spiller den skotske skuespillforfatteren James Matthew Barrie, som på begynnelsen av 1900-tallet blant annet skrev det kjente boken om Peter Pan.

Filmen er basert på det virkelige vennskapet mellom Barrie og Sylvia Llewellyn-Davies, men man bør merke seg at det er gjort betydelige forandringer i historien. Mange forviklinger oppstår i deres vennskap. Blant annet blir Sylvia veldig syk, og Barrie tar seg av de små guttebarna.

 Sammendrag 
Etter den negative mottakelsen av hans siste skuespill, Little Mary, møter Barrie enken Sylvia Llewelyn-Davies og hennes fire små sønner (George, Jack, Peter og Michael) i Kensington Gardens. Et sterkt, nært vennskap utvikles etterhvert blant dem. Han viser seg å være en flott lekekamerat og farsfigur for de små guttene. Deres fantasifulle leker og påfunn gir Barrie ideer som han innlemmer i et skuespill som handler om gutter som ikke ønsker å vokse opp. Selv om Barrie ser på denne familien som fantastisk og inspirerende, stiller han også spørsmålstegn ved hans forhold til Llewelyn Davies-familien. Sylvia var enke etter at ektemannen hennes døde av kreft, og etterlater henne med fire små gutter å oppdra på egen hånd. Barries kone Mary, som til slutt skilles fra ham, og Sylvias mor Emma du Maurier, motsetter seg all tiden Barrie bruker sammen med familien Llewelyn-Davies. Emma ønsker også å kontrollere datteren og barnebarna sine, spesielt ettersom Sylvia blir stadig svakere av en uidentifisert sykdom. En dag drar Barrie på eventyr sammen med Sylvia og guttene hennes. Barrie tar de eventyrene han har med guttene, og gjør dem til et skuespill som han gir navnet Peter Pan.

Produsent Charles Frohman er skeptisk. Men han sier seg til slutt enig i å sette opp "Peter Pan" som ett skuespill, til tross for at han ikke tror at dette appellerer for overklassen. Barrie lar mange barn fra et nær-liggende barnehjem være publikum på åpningskvelden. Teateret viser seg å være en enorm suksess. Sylvia er sengeliggende og for syk til å delta på premieren, så Barrie arrangerer en forkortet produksjon utført i hjemmet hennes. Han får skuespillere, rekvisitter og musikere sammen i Llewelyn Davies-hjemmet. Mot slutten av stykket peker Peter Pan mot bakdørene, og antyder at Sylvia burde gå til Neverland hvor Peter Pan hører hjemme. Hun går sakte ut i Neverland. Stue og bakgården forvandles til Neverland, og Sylvia fortsetter å gå på egen hånd.

I neste scene er alle til stede i Sylvias begravelse. Barrie oppdager at hennes siste vilje og testamente sier at Barrie og moren Emma sammen skal passe på guttene hennes, en ordning som begge er enige om. Filmen avsluttes med at J. M. Barrie finner en av Sylvias sønner Peter på en benk i en park der de først møttes etter at Peter stakk av fra kirkegården. Peter holder boken med alle skuespillene, og Barrie setter seg med armen rundt Peter for å trøste ham. Begge to blekner vekk, og snart er alt som står igjen er den tomme benken.

 Rolleliste 
 Johnny Depp som J.M. Barrie
 Kate Winslet som Sylvia Llewelyn-Davies
 Dustin Hoffman som Charles Frohman
 Julie Christie som Emma du Maurier
 Radha Mitchell som Mary Ansell Barrie
 Freddie Highmore som Peter Llewelyn-Davies
 Nick Roud som George Llewelyn-Davies
 Joe Prospero som Jack Llewelyn-Davies
 Luke Spill som Michael Llewelyn-Davies
 Ian Hart som Sir Arthur Conan Doyle
 Oliver Fox som Gilbert Cannan
 Kelly Macdonald som Peter Pan

Priser
Finding Neverland vant Oscar for beste originalmusikk som ble komponert av Jan A.P. Kaczmarek (2004).

 Eksterne lenker 



Kategori:Britiske dramafilmer
Kategori:Dramafilmer fra USA
Kategori:Biografiske filmer fra USA
Kategori:Filmer basert på skuespill
Kategori:Filmer fra 2004
Kategori:Engelskspråklige filmer
Kategori:Britiske biografiske filmer